ΓΡΑΠΤΗ ΕΡΩΤΗΣΗ E-3257/02

υποβολή: Cristiana Muscardini (UEN) προς την Επιτροπή

(19 Νοεμβρίου 2002)

Θέμα: Ευρωπαϊκή Αστυνομία συνόρων

Σχετικά με τα θέματα που συζητήθηκαν στο Ευρωπαϊκό Συμβούλιο της Σεβίλλης όσον αφορά την καταπολέμηση της λαθρομετανάστευσης, το άσυλο και την διαχείριση των εξωτερικών συνόρων, μπορεί η Επιτροπή να απαντήσει στα ακόλουθα ερωτήματα:

1. Ποιες πρωτοβουλίες έχουν αναληφθεί ενόψει της δημιουργίας μιας ευρωπαϊκής αστυνομίας συνόρων·

2. Έχουν καθορισθεί προτεραιότητες επί θεμάτων συμφωνιών επανεισδοχής, ειδικότερα με τις χώρες εκείνες από τις οποίες προέρχονται τα σημαντικότερα ρεύματα λαθρομετανάστευσης·

3. Έχει επιτευχθεί η προσαρμογή των διαθέσιμων πόρων σε κοινοτικό επίπεδο επί θεμάτων επαναπατρισμού, διαχείρισης των εξωτερικών συνόρων και προγραμμάτων ασύλου και μετανάστευσης στις τρίτες χώρες·

Απάντηση του κ. Vitorino εξ ονόματος της Επιτροπής

(3 Ιανουαρίου 2003)

1. Η ιδέα μιας ευρωπαϊκής αστυνομίας συνόρων ή ενός ευρωπαϊκού σώματος μεθοριακών φρουρών έχει προβληθεί καιποστηριχθεί από δύο κράτη μέλη και από την Επιτροπή. Το ζήτημα συζητήθηκε σε επίπεδο Συμβουλίου, αλλά μέχρι σήμερα δεν έχει ληφθεί καμία πολιτική απόφαση για τη δημιουργία μιας τέτοιας ευρωπαϊκής δύναμης.

Το πρόγραμμα δράσης για τη διαχείριση των εξωτερικών συνόρων των κρατών μελών της Ευρωπαϊκής Ένωσης που εγκρίθηκε από το Συμβούλιο στις 13 Ιουνίου 2002(1) τονίζει τη δυναμική διάσταση και τη βήμα προς βήμα πολιτική που χαρακτηρίζει αυτά τα ζητήματα. Το ίδιο ισχύει και για την ανακοίνωση της Επιτροπής σχετικά με το θέμα αυτό(2). Στις παραγράφους 47 έως 51 της ανακοίνωσης περιγράφονται οι βασικές αρχές που θα πρέπει να διέπουν ένα πραγματικό ευρωπαϊκό σώμα μεθοριακών φρουρών, του οποίου τα μέλη θα ασκούν τα καθήκοντα μεθοριακών ελέγχων και επιτήρησης των συνόρων που προβλέπονται στο άρθρο 62 της συνθήκης ΕΚ. Ωστόσο, η ανακοίνωσηπογραμμίζει ότι για να επιτευχθεί αυτό θα πρέπει να ξεπεραστούν πολλές πρακτικές και νομικές δυσχέρειες.

Οι περισσότερες από τις προτεραιότητες που καθορίζονται στο συμπέρασμα αριθ. 32 του Ευρωπαϊκού Συμβουλίου της Σεβίλλης (21 και 22 Ιουνίου 2002), κατά πάσα πιθανότητα θα αναδείξουν, μέσω συγκεκριμένων εμπειριών, τα κυριότερα νομικά και λειτουργικά κενά που πρέπει να καλυφθούν προκειμένου να δημιουργηθεί μια τέτοια ευρωπαϊκή δύναμη. Επί του παρόντος προετοιμάζονται κοινές ενέργειες στα εξωτερικά σύνορα, όπου θα εργάζονται από κοινού οι εθνικές δυνάμεις που θα στείλουν διάφορα κράτη μέλη για περιορισμένα χρονικά διαστήματα. Στις περισσότερες από τις περιπτώσεις αυτές, τα κράτη μέληποδοχής ή συντονισμού αυτών των κοινών δράσεων συνεργάστηκαν με την Επιτροπή, αναμένοντας να τους παράσχει τις αναγκαίες συμβουλές και γνώσεις σχετικά με τα ευρωπαϊκά όργανα και την κοινοτική νομοθεσία που σχετίζονται με τα σχέδια αυτά.

2. Κατά τη σύνοδό του στο Λουξεμβούργο στις 25 Απριλίου 2002, το Συμβούλιο (Δικαιοσύνης και Εσωτερικών Υποθέσεων) ενέκρινε στα συμπεράσματά του ορισμένα κριτήρια για τον καθορισμό των τρίτων χωρών με τις οποίες πρέπει να συναφθούν νέες συμφωνίες επανεισδοχής. Τα κριτήρια αυτά έχουν διατυπωθεί με βάση τις ρητές απαιτήσεις που περιέχονται στα συμπεράσματα του Ευρωπαϊκού Συμβουλίου του Λάκεν (14 και 15 Δεκεμβρίου 2001) και στο πρόγραμμα δράσης της Ένωσης για την καταπολέμηση της παράνομης μετανάστευσης και της εμπορίας ανθρώπων της 28ης Φεβρουαρίου 2002.

Στα συμπεράσματα της 25ης Απριλίου 2002, το Συμβούλιο ενέκρινε τα ακόλουθα έξι κριτήρια καθορισμού:

- η μεταναστευτική πίεση που ασκείται από ή μέσω της τρίτης χώρας στην Ένωση, καθώς και ο αριθμός των προσώπων που αναμένουν επιστροφή·

- η γεωγραφική θέση της τρίτης χώρας σε σχέση με την Ένωση·

- η τρίτη χώρα να μην είναιποψήφια χώρα με την οποία η Ένωση διαπραγματεύεται συμφωνία προσχώρησης·

- λόγοι γεωγραφικής ισορροπίας και περιφερειακής συνοχής·

- το γεγονός ότιπάρχει συμφωνία συνεργασίας ή σύνδεσης με την Ένωση που περιέχει ρήτρα επανεισδοχής·

- η προστιθέμενη αξία μιας κοινοτικής συμφωνίας σε σύγκριση με τις μεμονωμένες συμφωνίες με τα κράτη μέλη.

Μετά την έγκριση των ανωτέρω κριτηρίων τον Απρίλιο του 2002, το Συμβούλιο εξουσιοδότησε την Επιτροπή να διαπραγματευτεί κοινοτικές συμφωνίες επανεισδοχής με την Ουκρανία, την Αλβανία, την Αλγερία, την Κίνα και την Τουρκία. Προηγουμένως, η Επιτροπή είχε ήδη λάβει εντολές διαπραγμάτευσης για κοινοτικές συμφωνίες επανεισδοχής με το Μαρόκο, τη Σρι-Λάνκα, το Πακιστάν, τη Ρωσία (Σεπτέμβριος 2000) καθώς και το Χονγκ-Κονγκ και το Μακάο (Απρίλιος 2001).

3. Στις 3 Δεκεμβρίου 2002, η Επιτροπή ενέκρινε μια ανακοίνωση προς το Συμβούλιο και το Κοινοβούλιο σχετικά με την ένταξη των θεμάτων της μετανάστευσης στις σχέσεις της Ευρωπαϊκής Κοινότητας με τις τρίτες χώρες(3). Η ανακοίνωση αυτή περιέχει μια λεπτομερή έκθεση για την αποτελεσματικότητα των χρηματοδοτικών πόρων που διατίθενται σε κοινοτικό επίπεδο για τον επαναπατρισμό των μεταναστών και των ατόμων των οποίων η αίτηση για άσυλο απορρίφθηκε, για τη διαχείριση των εξωτερικών συνόρων και τα προγράμματα παραχώρησης ασύλου και μετανάστευσης σε τρίτες χώρες. Η Επιτροπή επιθυμεί να παραπέμψει το Αξιότιμο Μέλος του Κοινοβουλίου στην έκθεση αυτή.

(1) ΕΕ L 161 της 19.6.2002.

(2) Προς μια ολοκληρωμένη διαχείριση των εξωτερικών συνόρων των κρατών μελών της Ευρωπαϊκής Ένωσης, COM(2002)233 τελικό.

(3) COM(2002)703 τελικό.